Die opstanding is die waarheid - www.bybelkennis.co.za
by Coen Slabber · Published 04/05/2015 · Updated 30/03/2015
To forgive is to set a prisoner free and discover that the prisoner was you – Smedes
As Jesus nie uit die dood opgestaan het nie, is daar geen goeie nuus nie – die sonde en dood sou steeds geheers het en ons sou ‘n dooie God aanbid het. As die opstanding wel waar is, moet elke Christen hierdie goeie nuus verkondig.
In 1 Korintiërs 15:12 – 20 sê Paulus dat vir die Christen alles van die werklikheid van die opstanding afhang. Wat beteken dit vir ons evangelisasie?
Omdat die opstanding waar is, dra die verkondiging van die evangelie vrugte en lei dit tot geloof wat op sy beurt na lewe lei
As gevolg van die opstanding word mense lewend. Dit is die wonder van die verkondiging van die evangelie. Nie alleen dra dit vrugte nie, maar lei tot geloof wat op sy beurt tot die ewige lewe lei. Evangelisasie in nie tevergeefs, leeg of vrugteloos nie. Hoekom? Want Jesus het uit die dood opgestaan en sit aan die regterhand van God. Hy roep mense deur ons mondelinge getuienis.
Omdat die opstandig waar is, kan ons met reg vir God verteenwoordig
As Christus nie uit die dood opgestaan het nie, is Christene vals getuies. Verder sou dit beteken dat ons vals getuienis oor God afgelê het, omdat ons teen God in getuig het dat Hy Christus opgewek het. As dit dan waar is dat die dooies nie opgewek word nie, het Hy Christus ook nie opgewek nie (15:15). Daarom kan ons met reg vir God verteenwoordig in ‘n verlore wêreld. Daarom kan ons met liefde en oortuiging praat.
Omdat die opstanding waar is, is ons sondes vergewe
En as Christus nie opgewek is nie, is julle geloof waardeloos en is julle nog gevange in julle sondes (15:17). As gevolg van die opstanding is ons sondes vergewe. Niks kan dit wat Christus aan die kruis gedoen het, ongedaan maak nie. Jy kan hierdie nuus met almal wat gewillig is om te luister deel. Jou sondes is betaal.
Omdat die opstanding waar is, sal almal wat in Christus sterwe vir ewig lewe.
Daar is geen hoop vir enigeen as Christus nie opgestaan het nie: Dan is ook dié wat in Christus gesterf het, verlore (15:18). As gevolg van die opstanding sal almal wat in Christus gesterf het vir ewig lewe. Dood, waar in jou oorwinning? Dood, waar is jou angel? (1 Korintiërs 15:55). Ons verkondig die ewige hoop: Vertrou in Christus en wees vir ewig by Hom.
Omdat die opstanding waar is, leef ons benydenswaardige lewens
As ons net vir hierdie lewe ons hoop op Christus vestig, is ons die bejammerenswaardigste van alle mense (15:19). Om Jesus Christus in sy dood en opstanding te ken oortref alle ander dinge in die heelal. Jy het ‘n antwoord wat sin maak van al die lewensvrae. In die korttermyn mag my lewe selfs moeiliker word, maar Christus gee vir ons ‘n lewende hoop, ‘n erfenis is die toekoms en ‘n onuitspreeklike vreugde.
Daarom, liewe broers, wees standvastig, onwankelbaar, altyd oorvloedig in die werk van die Here, omdat julle weet dat julle inspanning in diens van die Here nie tevergeefs is nie (1 Korintiërs 15:58).
Laat sy Liefde jou Lei: Gee die lig aan